દોઢ વર્ષ બાદ ૧૧ જુલાઈ, ૨૦૧૫ના દિવસે CCTV કૅમેરાની નજરથી દૂર રાત્રે નવ વાગ્યે તે નહાવા ગયો અને પોણો કલાક સુધી બહાર જ ન આવ્યો. તપાસ કરતાં ખબર પડી કે ચાપો નાસી છૂટ્યો છે. બાથરૂમમાંથી બહાર તરફ લઈ જતી ૩૩ ફીટ ઊંડી અને દોઢ કિલોમીટર લાંબી ટનલ બનાવાઈ હતી, જેમાંથી એક મોટરસાઇકલ પણ મળી આવી. આ કિસ્સો મેક્સિકન સરકાર માટે ભયંકર નીચાજોણો હતો. એ પછી મેક્સિકન સરકારે ચાપોની ભાળ માટેનું ઇનામ વધારીને ૪ અબજ રૂપિયા કરી નાખેલું. આખરે ચાર દિવસ પહેલાં લોહિયાળ ગોળીબાર પછી મેક્સિકોના જ લોસ મોચિસ શહેરમાંથી તે પકડાયો.